GiliGold/VAD_KnessetCorpus huggingface dataset:
<חמוטל שפירא: למרות שאנחנו יכולים לראות פה איך מינהלת סלע מהיום הראשון יודעת את המקומות ובטוחה שאוטוטו אנשים נכנסים, בפועל, אם זה בגלל מינהל התכנון, אם זה פתאום ארכיאולוגיה שמצאו, ואם זה הסכם צד ג' שבכלל לא קשור, יש עדיין 40% מאנשי גוף קטיף שלא נמצאים בבתי הקבע.
<חמוטל שפירא: חלק מהאנשים שעוברים לבתי הקבע עושים את זה רק בשנים האחרונות.
<חמוטל שפירא: זה לקח יותר מידי זמן להיכנס לבתי קבע.
<חמוטל שפירא: אפשר להראות דוגמאות בטבלה הזאת.
<חמוטל שפירא: יש לנו פה דוגמאות טובות של כרמי קטיף שאני ויורם מדברים עליהן.
<חמוטל שפירא: עוד מעט שמוליק ידבר פה וייתן את הדוגמה של ניצן.
<חמוטל שפירא: אפשר מהדוגמאות הספציפיות האלו לבוא וללמוד על הכלל.
<חמוטל שפירא: אני לא יודעת אם יש תשובה לשאלה למה זה לוקח כל כך הרבה זמן.
מירי רגב: מה הטענה הספציפית שלכם?
מירי רגב: הוועדה הזאת לא מתכנסת כדי לדבר ברמה הכללית, היא מתכנסת כדי לקדם נושאים שקשורים לוועדת הפנים.
מירי רגב: על הנושא של המשבצת דיברנו.
מירי רגב: ועדת הקרקעות תטופל.
מירי רגב: הנושא השני זה מה שאמר זבולון והעלה דני .
מירי רגב: מה את מעלה כרגע?
מירי רגב: זה שזה לוקח זמן?
<חמוטל שפירא: יש את הדוגמה של לכיש.
<חמוטל שפירא: תיכף נבקש מניצן את הדוגמה שלהם.
<חמוטל שפירא: אלו דוגמאות ספציפיות.
<חמוטל שפירא: אני חושבת שוועדת הפנים צריכה לעקוב אחרי לוחות הזמנים לגבי המשפחות שעדיין לא נכנסו לבתי הקבע.
<חמוטל שפירא: אנחנו תמיד אומרים שמשרד הביטחון היה אחראי על הגירוש ומשרד השיכון היה אחראי על השיכון.
<חמוטל שפירא: אם זה היה הפוך, כנראה שלא היה גירוש והיו הרבה ישובים חדשים.
מירי רגב: כמו שהיום אנחנו נכנסים בחירום לעזה ומשרד השיכון נמצא בקבינט.
מירי רגב: בואו לא נחלק מחמאות.
זבולון כלפה: משרד השיכון לא בקבינט.
מירי רגב: הבוס שלו בקבינט.
<חמוטל שפירא: אני מבקשת מהוועדה לעקוב אחרי זה ש-40% מהמשפחות עדיין לא בקבע.
מירי רגב: מי המשרד שאמור להעביר אותם לבתי קבע?
<חמוטל שפירא: יש המון בירוקרטיה והמון משרדים.
<חמוטל שפירא: מינהלת תנופה אחראית על הסנכרון.
<חמוטל שפירא: יש את משרד השיכון.
מירי רגב: להגיד את זה כאמירה זה בסדר, אבל אני רוצה להיות קונקרטית.
מירי רגב: אני רוצה לראות מה אני מסכמת מהדיון הזה.
<אבי פרחן: ראש הממשלה אמור להביא אותנו הביתה חזרה.
מירי רגב: זה בסדר להגיד שנלך לראש הממשלה, אבל עכשיו אנחנו פה.
מירי רגב: אני רוצה לראות איך אנחנו יכולים לקדם דברים.
מירי רגב: כדי לדבר על ראש הממשלה יש לנו את המליאה היום.
מירי רגב: ב-16:00 אתם מוזמנים לשמוע אותי מדברת.
מירי רגב: השאלה פה איך אנחנו מתקדמים.
מירי רגב: תעלו דברים נקודתיים כדי שנוכל לקדם.
<שמוליק ליזרוביץ: יש תב"ע של 600 יחידות בניצן.
<שמוליק ליזרוביץ: התב"ע הזאת הופקדה ואושרה ב-2005.
<שמוליק ליזרוביץ: ב-2008, לאור צרכים ושינויים, התחילו לעשות שינוי תב"ע במהלך העבודות של משרד השיכון.
<שמוליק ליזרוביץ: מ-2008 עד היום שינוי התב"ע עדיין תקוע, עדיין לא הושלם.
זבולון כלפה: מה מהות השינוי?
מירי רגב: איפה זה נמצא?
<שמוליק ליזרוביץ: כרגע זה נמצא בדיון בהתנגדויות.
<שמוליק ליזרוביץ: חלק מהמתנגדים היו המועצה ועוד מספר אנשים.
<שמוליק ליזרוביץ: כרגע המצב הוא שיש קידום של מרכז מסחרי לאנשים שהיה להם - -
מירי רגב: באיזו ועדה זה נמצא כרגע?
<שמוליק ליזרוביץ: כרגע זה נמצא במשרד הפנים במחוז דרום להתנגדויות.
<שמוליק ליזרוביץ: זה מ-2008.
<שמוליק ליזרוביץ: אנחנו היום ב-2014.
זבולון כלפה: מתי זה הופקד?
<שמוליק ליזרוביץ: זה הופקד לא מזמן.
מירי רגב: אצל אבי הלר?
<שמוליק ליזרוביץ: לפני כמה חודשים.
<שמוליק ליזרוביץ: יש מרכז מסחרי שאמור להיות לבעלי עסקים שנמצאים בקרווילות .
מירי רגב: אנחנו מדברים עכשיו על תב"ע ש-6 שנים לא קודמה.
מירי רגב: היא כרגע נמצאת במחוז דרום.
מירי רגב: תיכף משרד הפנים יענה לנו על זה.
מירי רגב: עכשיו אנחנו מדברים על נושא שני.
<שמוליק ליזרוביץ: רק לתת דוגמה למה זה גורם.
<שמוליק ליזרוביץ: יש אנשים שהיו להם עסקים בגוש קטיף ושמו אותם בקרווילות.
<שמוליק ליזרוביץ: אחד הדברים שהתב"ע הזאת הייתה צריכה לאשר זה מרכז מסחרי.
<שמוליק ליזרוביץ: כרגע הם קיבלו צו פינוי מהקרווילות.
<שמוליק ליזרוביץ: אין להם לאן ללכת.
<שמוליק ליזרוביץ: הם קיבלו צו פינוי כי החליטו לפנות את כל הקרווילות.
<שמוליק ליזרוביץ: לאור זה שהמדינה החליטה לפנות את הקרווילות, בעלי העסקים קיבלו צו פינוי.
<שמוליק ליזרוביץ: זאת אחת הדוגמאות.
<שמוליק ליזרוביץ: משנת 2008 עד 2014 זה עדיין לא נפתר.
מירי רגב: כמה בעלי עסקים יש שם?
<שמוליק ליזרוביץ: 10.
מירי רגב: באיזה תחומים?
<שמוליק ליזרוביץ: עסקים קטנים.
<שמוליק ליזרוביץ: שירותים למיניהם.
מירי רגב: בניצן?
<שמוליק ליזרוביץ: כן.
מירי רגב: מדובר בקרווילות שמיועדות לתת שירותים לתושבים.
מירי רגב: מבקשים שהם יתפנו.
מירי רגב: לאן ילכו?
זבולון כלפה: יישארו באוויר.
מירי רגב: זה נושא שני שתיכף משרד הפנים יענה עליו.
מירי רגב: יכול להיות שמשרד הפנים מתכוון לבוא עם המשאית שמוכרים עליה כלי ניקוי, אוכל.
מירי רגב: אתם מכירים את זה?
מירי רגב: היא עוברת פעמיים ביום.
מירי רגב: יכול להיות שמשרד הפנים מתכוון להחליף את הקרווילות בזה.
<אבישי נתיב: אני בעל זכות בקרקע באותה מידה כמו כל המפונים.
<אבישי נתיב: אושר לי דונם אדמה מסחרי.
<אבישי נתיב: המינהלת לא רוצה להקצות לי דונם.
<אבישי נתיב: היא אומרת לי שאני אקבל רק 100 מטר כפי שהמבנה היה בגוש קטיף.
<אבישי נתיב: אם אנחנו שייכים לאותו מגזר של מפונים, למה אני צריך לקבל את מה שלא מגיע לי?
<אבישי נתיב: אם מגיע לי דונם, תנו לי את הדונם איפה שזה יהיה במדינה.
<אבישי נתיב: גם את זה לא רוצים לתת.
<אבישי נתיב: היה לי דונם מסחרי שאושר בוועדות ובבית משפט.
<אבישי נתיב: הטענה של המינהלת היא שמגיע לי רק 100 מטר מתוך הדונם.
<אבישי נתיב: חקלאים שגידלו ב-15 דונם, קיבלו 15 דונם ושילמו עבור יתרה אם הם רצו.
מירי רגב: למה דונם מסחרי זה לא כמו קרקע חקלאית?
<דני מורביה: זה לא תחום תכנון, זה תחום מינהל.
<דני מורביה: בעל הקרקע זה המינהל.
<אבישי נתיב: המינהלת היא הגורם שצריך להפנות אותי למישהו.
<דני מורביה: אתה צודק, אבל זה לא ועדת הפנים.
<אבישי נתיב: מדברים פה על קרקע מסחרית.
<דני מורביה: הם תכנון.
<דני מורביה: הם לא קובעים - -
<אבישי נתיב: אני שייך למשבצת הזאת של נווה דקלים.
<אבישי נתיב: הזמינו אותי לישיבה שבה אמרו לי שאני אקבל רק 100 מטר.
<אבישי נתיב: למה?
<אבישי נתיב: אם אני שייך אליכם, אני רוצה לקבל את כל הזכויות שלי באותה מידה.
<חגית ירון: חמוטל דיברה על מעקב אחרי היישום של מה שצריך לעשות עם המפונים.
מירי רגב: למה קמה המינהלת?
<חגית ירון: אני לא יודעת.
מירי רגב: מה תפקיד המינהלת אם לא למעקב?
מירי רגב: לתת גו'בים לאנשים?
מירי רגב: תפקידה לעקוב אחרי החלטות הממשלה.
זבולון כלפה: לבצע את החלטות המשלה.
<חגית ירון: הוחלט על העתקת קרווילות ליישובי הקבע.
<חגית ירון: חלק מהאישורים למתן אישור הצבת קרווילה במגרש - מתעכב.
<חגית ירון: הקרווילות לא מאוישות כולן.
<חגית ירון: אנחנו עוד רגע ניכנס, בעזרת השם, לפתרון נוסף של משפחתיות.
<חגית ירון: אני מקווה שהאישורים למשפחתיות ירוצו.
<חגית ירון: כמו שהם אומרים, הסיפור הזה ייגמר בחצי שנה, לא חצי שנה בוועדות ועוד 7 חודשים להקמת המשפחתיות.
<חגית ירון: זה משהו שאפשר לבקש שהוועדה תדרוש מהשטח.
<חגית ירון: אני לא יודעת אם זה עוד דבר שקשור לוועדה הזאת, אבל אני רוצה להגיד אותו בוועדה הזאת.
<חגית ירון: אתמול בניצן נלקחה ביובית ליד קרוואן.
<חגית ירון: אם נלקחה הביובית הזאת מניצן לטובת מישהו אחר, צריך לשאול שאלות.
<חגית ירון: השאירו אם חד הורית עם 2 ילדים בקרוואן, בלי אפשרות מיגון.
<חגית ירון: אני חושבת שגם את זה צריך להכניס איפה שהוא בתוך ישיבת הפנים.
<אבי פרחן: אני מודה לך, חברת הכנסת רגב.
<אבי פרחן: אני מוביל את קהילת אל-הים שמיועדת להתיישב בקיבוץ נווה ים.
<אבי פרחן: מדובר בקהילה שחלקה נעקרה מחבל ימית והקימה את הישוב אלי סיני.
<אבי פרחן: 9 שנים ועדיין לא עלה הטרקטור לעשות את עבודות הפיתוח, את התשתיות, את יישור השטח, מים, חשמל, ביוב וכן הלאה.
<אבי פרחן: התחלנו 31 משפחות, שרדו 20 משפחות.
<אבי פרחן: אני לא מאשים את אלה שלא שרדו והלכו למקומות אחרים.
<אבי פרחן: צריך לברך ולפרגן ולחזק להודות למשפחות האלו ששרדו.
<אבי פרחן: אנחנו היום בני ערובה של ראש המועצה חוף כרמל, כרמל סלע, ושל רשם האגודות שמינה את מפרק מפעיל, עו"ד יפתח עניא.
<אבי פרחן: בגלל סיבות בירוקרטיות של הקיבוץ משתמשים בנו כבני ערובה.
<אבי פרחן: לא נותנים לפתח, למרות ששר השיכון אטיאס, כאשר הקיבוץ לא רצה לחתום על הסכם עם משרד השיכון, כתב להם שאם הם לא יחתמו עד סוף אוגוסט הוא מתחיל לבנות את השכונה של המפונים בלבד.
<אבי פרחן: אורי אריאל, שר הבינוי היום, עם כניסתו לתפקיד קרא לזה פעולות בוני אמון.
<אבי פרחן: צריך להתחיל ליישר את השטח, לחשוף את השטח, לשים שם נגריה ישנה ולהתחיל לשקם אותנו.
<אבי פרחן: פעולות בוני אמון, כדי שאנשים יתחילו לראות שמשהו זז.
<אבי פרחן: כמו שאמרתי, ראש המועצה ומפרק מפעיל מנע מאורי אריאל.
<אבי פרחן: כל פעם נקבע תאריך.
<אבי פרחן: דחפנו את אורי אריאל, שיהיה בריא.
<אבי פרחן: את הקבלן שזכה במכרז לביצוע העבודות, שהיה צריך להתחיל בינואר 2013, פיטרו.
<אבי פרחן: בזכותו של אורי אריאל הוא החזיר אותו למדף ונשאר בכוננות מדף.
<אבי פרחן: האריכו לו את המנדט עד 30 ביוני.
<אבי פרחן: היום אני לא יודע מה קורה.
<אבי פרחן: אני מבקש ממך – אני יודע שאת יודעת להיאבק - שתובילי את הנושא הזה בתקיפות.
<אבי פרחן: אריק שרון דפק על מכסה המנוע.
<אבי פרחן: אני קורא לשרים של הבית היהודי, שזה גם אורי אריאל וגם בנט שממונה על רשם העמותות, שידפקו על מכסה המנוע ויגידו להם שיתחילו לעבוד.
<אבי פרחן: יש שם את הפרשה עם דני דנקנר ואחרים.
<אבי פרחן: אני לא אכנס לזה.
<אבי פרחן: שווה שביקורת המדינה יבדקו מה קרה בקיבוץ הזה.
<אבי פרחן: תוציאו אותנו מהדבר הזה.
<אבי פרחן: שיתחילו בעבודות הפיתוח של המפונים.
<אבי פרחן: די.
<אבי פרחן: עברו 9 שנים.
<אבי פרחן: לחלופין אני מציע לוועדה ובאמצעותך לראש הממשלה שיתפוס את המובלעת הצפונית, את גוש נצרים ואת פילדלפי, ויחזיר אותנו הביתה.
<אבי פרחן: ניתן להסיר את הבטונים.
<אבי פרחן: יש יסודות לבתים, יש תשתיות.
<אבי פרחן: אני מעדיף לחזור הביתה.
<אבי פרחן: זה יותר מהר מאשר לבנות את הבית בנווה ים.
<אבי פרחן: אני מזמין אותך לביקור אצלנו בנווה ים.
<יוסי אטיאס: יהיה לי קצת קשה להתבטא.
<יוסי אטיאס: אני עובר בתקופה האחרונה טיפול פסיכיאטרי בעקבות הפינוי.
<יוסי אטיאס: תסלחו לי, אני בתוך התקף של חרדה ודיכאון מהחיים.
<יוסי אטיאס: אני עזבתי 4 חודשים לפני ההתנתקות.
<יוסי אטיאס: הסנסור שלי לעזיבה היה אחי שהוא הלום קרב ממלחמת לבנון השנייה .
<יוסי אטיאס: אני טיפלתי בו במשך כמה שנים.
<יוסי אטיאס: הבאתי אותו להכרה מול משרד הביטחון כ-100% נכה.
<יוסי אטיאס: פחדתי שהילדים שלי יקבלו טראומות ופוסט טראומות.
<יוסי אטיאס: ספגתי הכל עלי.
<יוסי אטיאס: לקחתי את גורלי בידי.
<יוסי אטיאס: השכרתי בית.
<יוסי אטיאס: התחילה אצלי מערכת לחצים שמתבטאת היום בהתקפים נוראיים.
<יוסי אטיאס: לא הפסקתי לעבוד יום אחד מאז הפינוי.
<יוסי אטיאס: אני מבצע פרויקטים ברחבי הארץ.
<יוסי אטיאס: היה לי מפעל בגוש שמייצר מזגנים.
<יוסי אטיאס: את המזגנים בבית של עמיר פרץ אני בניתי.
<יוסי אטיאס: עבדתי ברחבי הארץ.
<יוסי אטיאס: לא הפסקתי לעבוד רגע.
<יוסי אטיאס: לא הייתי בחיים טפיל על החברה.
<יוסי אטיאס: אני אחד מהצל"
<יוסי אטיאס: שניקים של מלחמת לבנון הראשונה.
<יוסי אטיאס: עשיתי הרבה מעשים שהצילו אנשים.
<יוסי אטיאס: היום, אחרי כל מה שעברתי, אני נמצא במצב נפשי ירוד, ללא בית.
<יוסי אטיאס: בניתי את הבית שלי בתנאים לא תנאים, עם מכל מים של 500 ליטר וגנרטור.
<יוסי אטיאס: אחרי שביקשו ממני להוציא טופס 4 כדי להתחבר לחשמל, הייתי מחובר כמה חודשים לגנרטור.
<יוסי אטיאס: אי אפשר היה להמשיך לחיות בצורה כזאת.
<יוסי אטיאס: במשך 4 חודשים נאבקתי להביא את תשתיות החשמל למתחם.
<יוסי אטיאס: הכל היה עלי - הילדים, הלחץ בבנייה.
<יוסי אטיאס: בניתי בתקופה הכי קשה, כאשר מחיר הברזל היה בשמיים.
<יוסי אטיאס: לא היה לי מספיק כסף כדי לגמור את הבית.
מירי רגב: מה הבעיה כרגע?
<יוסי אטיאס: אני הדוגמה הקלאסית למפונה שלקח את גורלו בידו ונמצא במצב כזה.
<יוסי אטיאס: אני מבקש מהמדינה שתתעשת כמה שיותר מהר.
<יוסי אטיאס: אולי לשים לכל משפחה ומשפחה איזה צוות שיטפל וילווה אותם באופן אישי.
<יוסי אטיאס: אני הולך לעשות מעשה קיצוני.
<יוסי אטיאס: אני מזהיר את הוועדה.
מירי רגב: אתה אדם מאמין, נכון?
מירי רגב: אנחנו מקדשים את החיים.
<יוסי אטיאס: אין שום קשר לאמונה.
<יוסי אטיאס: אני מעדיף שהגג ייפול על הראש שלי ולמות סוף סוף אם המדינה שהגנתי עליה בחירוף נפש הביאה אותי למצבים האלה של לחץ אחרי לחץ.
<יוסי אטיאס: איפה היכולת האנושית של העם היהודי להסתכל אחד על השני?
<יוסי אטיאס: הפכנו להיות חסרי מוסר וחסרי ערכים מינימאליים לתפקיד של האנושות.
מירי רגב: יוסי, הבנתי את מה שאתה אומר.
מירי רגב: אנחנו נדבר בנפרד.
<יוסי אטיאס: אני חושב שראוי שהוועדה, השרים וחברי הכנסת יתנו את דעתם על אחד שעשה הכל כדי לא להיות טפיל על החברה.
מירי רגב: שיהיו בשורות טובות תמיד.
<אבישי נתיב: אני מבקש ממך, כמו שיוסי אמר, שתבדקו משפחה משפחה, כדי שכל משפחה תקבל את הזכויות שלה, לא מעבר לחוק.
<אבישי נתיב: אני יכול להוכיח שיש לכם בתוך המינהל אנשים מושחתים.
<אבישי נתיב: אם אתם רוצים, אני אביא את הניירות.
<אבישי נתיב: כדאי שתעיפו אותם.
מירי רגב: אני לא יכולה להתייחס לאנשי המינהלת בלי שאני רואה את הניירות.
<אבישי נתיב: אני אביא לך את הניירות כדי שתראי.
מירי רגב: משרד הפנים, נא התייחסותך לגבי כמה סוגיות.
מירי רגב: אחד, מדוע לקחה ההחלטה של ניצן כל כך הרבה זמן?
מירי רגב: שתיים, מדוע מפנים את בעלי העסקים מהקרווילות לפני שיש להם לאן ללכת?
זבולון כלפה: דיברנו על התכניות, על התכנית הביוספרית.
<אליסיה סיבר: אני אתחיל בנושא הביוספרי.
<אליסיה סיבר: כמו שנאמר, הנושא הביוספרי זו לא תכנית סטטוטורית, זאת תכנית שאומצה על ידי המועצה הארצית לפני כמה שנים.
מירי רגב: מה זו התכנית הזאת?
<אליסיה סיבר: זאת תכנית שבאה לחלק אזור רגיש ומיוחד ולא מתוכנן של מועצה אזורית לכיש, בין היתר, כי יש חלק מבני שמעון ויש כאלה מחוץ למחוז שלנו של אזור ירושלים.
<אליסיה סיבר: זה אזור מאוד מאוד גדול לאורך כל הגבול עם איו"ש.
זבולון כלפה: אני רוצה לעזור טיפה ולחדד.
זבולון כלפה: תכניות זה בעצם כמו חוק.
זבולון כלפה: או שיש תוקף לתכנית, או שאין לה תוקף.
זבולון כלפה: אני רוצה שתצביעי על הנקודה הזאת, כי עלה פה משהו שהוא בעיני מאוד תמוה.
<אליסיה סיבר: לכל האזורים האלה אין תכנית מתאר מקומית, חוץ מתכנית מתאר מחוזית שלא אומרת הרבה לגבי שטחים ענקיים של המחוז.
<אליסיה סיבר: על זה התלבשה תכנית ביוספרית , שזאת תכנית שבאה לתת מדיניות פיתוח ושימור בשטחים האלה.
<אליסיה סיבר: היא לא קבעה שום דבר מעבר לזה של להגיד שיש אזורים רגישים שצריך לקחת בחשבון כשבאים לתכנן.
<אליסיה סיבר: התכנית הזאת, שהיא לא סטטוטורית, אומצה על ידי המועצה הארצית.
<אליסיה סיבר: היא חייבה אותנו ללכת ולהתחשב בה לכשנת
<אליסיה סיבר: כנן משהו באזור הזה.
<אליסיה סיבר: יצא הגורל שתושבי גוש קטיף רצו להתיישב דווקא במקומות - -
<יורם אוהב ציון: מדינת ישראל ביקשה מאיתנו.
<אליסיה סיבר: לא היה תכנון.
<אליסיה סיבר: כל האזור לא היה מתוכנן.
<אליסיה סיבר: היינו צריכים להתחיל מהתחלה.
מירי רגב: על איזה אזור מדובר?
זבולון כלפה: מדובר על אזור מזרח לכיש.
<דני מורביה: מבית גוברין עד שמריה.
<דני מורביה: כל המרחב הזה.
זבולון כלפה: להבדיל מכל הנוכחים שהיו פה, אני הייתי בערב של היווצרות תכנית ההתיישבות באזור הזה.
זבולון כלפה: הייתה פגישה ראשונה עם מנכ"ל משרד ראש הממשלה דאז.
זבולון כלפה: ישבנו בחדר 3 אנשים.
זבולון כלפה: הוא היה אחד מהם.
זבולון כלפה: אני הייתי השני.
זבולון כלפה: היה עוד יהודי נוסף.
זבולון כלפה: הוא הציע את ההצעות.
זבולון כלפה: הוא בא עם הרעיונות, הוא בא עם התכניות.
זבולון כלפה: אנחנו לא ידענו על מה מדברים.
זבולון כלפה: אף אחד לא הזכיר את הסיפור הזה של תכנית ביוספרית.
זבולון כלפה: לא שמעו על זה מעולם.
זבולון כלפה: התחלנו להתקדם ולעבוד רגיל, כמו שמקדמים תכנית במדינת ישראל.
זבולון כלפה: אם יש תכנית שיש לה תוקף, אתה יודע עם מה להתמודד.
זבולון כלפה: כשאין תוקף לתכנית - אני שם בצד את זה שאני חבר כנסת - אני לא מתייחס אליה, היא לא קיימת.
<אליסיה סיבר: זה לא שזה בא כדי לתת חסם לתכניות.
<אליסיה סיבר: האזור לא היה מתוכנן.
<אליסיה סיבר: להקים ישובים באזורים שאין תכנון - -
מירי רגב: עזבי את האזור הזה.
מירי רגב: לאיפה התכוונתם להעביר את המפונים?
<אליסיה סיבר: היו הצעות לגבי הרחבת ישובים.
מירי רגב: עזבי עכשיו הרחבה, עזבי הצעות.
מירי רגב: פיניתם אנשים.
מירי רגב: עכשיו עושים פינוי בינוי פינוי.
מירי רגב: המדינה פינתה אנשים?
מירי רגב: לאן התכוונו להביא אותם?
<אליסיה סיבר: היו תקנות.
<אליסיה סיבר: מיד משרד הפנים התקין תקנות כדי לתת פטור מהיתר להקמת כל מיני שכונות ומבנים יבילים למגורים ולמבני ציבור.
<אליסיה סיבר: ב-2005 נתנו פטור מהיתר מלא.
<אליסיה סיבר: יש לי פה דפים שלמים.
מירי רגב: אם כולם טיפלו, מה קורה עכשיו?
<אליסיה סיבר: יש נוהל להקמת ישובים.
<אליסיה סיבר: אני לא יכולה מהיום למחר להקים ישוב.
מירי רגב: אם יכולים לפנות ישוב מהיום למחר, יכולים גם להקים מהיום למחר.
<אליסיה סיבר: אני אומרת לך מה שמחייב אותי מבחינת החוק.
<אליסיה סיבר: היה צריך שינוי תכנית מתאר מחוזית להקמת ישוב.
מירי רגב: בקיצור, אין לך תשובות לגבי תכנית ביוספרית.
<אליסיה סיבר: יש לי תשובה.
מירי רגב: אין לך תשובות.
מירי רגב: זאת מדיניות שהתקבלה על ידי המועצה.
מירי רגב: עכשיו צריך תכנית ועוד תכנית מתאר.
<קריאה: התכנית מאושרת.
<אליסיה סיבר: כל התכניות אושרו.
<יעל סלומון: ראש המועצה אמר שאין לו טענות לעניין התכניות.
<אליסיה סיבר: זה הכל אושר.
<אליסיה סיבר: התכניות קודמו.
<אליסיה סיבר: קידמנו ישובים למרות הביוספרה.
מירי רגב: אם קידמתם יישובים, מה הבעיה?
<יורם אוהב ציון: מירי, הבעיה היא גורם הזמן.
מירי רגב: מה שהיה לא מעניין.
מירי רגב: אם אנחנו רוצים להתעסק בעבר, בואו נביא גרעינים ונתעסק בזה כולנו.
מירי רגב: השאלה אם רוצים להתקדם קדימה.
מירי רגב: אם באתם לדבר איתי על העבר, אין טעם לקיים דיון.
<דני מורביה: אצלנו אין בעיה.
<דני מורביה: ההיפך.
<דני מורביה: הוועדה מחוזית עשתה את העבודה על הצד הטוב ביותר.
<דני מורביה: כרמי קטיף.
מירי רגב: מה שאמרנו על הסכם המשבצת והעניין של העסקים.
<דני מורביה: זה גם לא בסמכותם.
<אליסיה סיבר: אנחנו לא מחלקים מגרשים.
<אליסיה סיבר: אנחנו מאשרים תכניות.
מירי רגב: מי אמור לתת את התשובות?
זבולון כלפה: מינהל מקרקעי ישראל.
מירי רגב: מינהל מקרקעי ישראל אומר שאין לו מה להגיד.
מירי רגב: הוא אומר שמשרד הפנים נותן תשובות.
מירי רגב: גם המינהלת אומרת שאין לה מה להגיד.
זבולון כלפה: יש פה שתי סוגיות.
זבולון כלפה: יש סוגיה אחת של קידום התב"ע שהתחילה ב-2008 ועדיין לא הסתיימה.
זבולון כלפה: זה קשור לנושא הזה של העסקים, אם הבנתי נכון.
מירי רגב: זה קשור לקידום תב"ע.
מירי רגב: זה בניצן.
<אליסיה סיבר: התכנית של ניצן הופקדה ב-17 בינואר 2014.
<אליסיה סיבר: היא תובא לדיון.
<אליסיה סיבר: הוגשו התנגדויות לתכנית הזאת.
<אליסיה סיבר: יש גם התנגדות של ראש המועצה חוף אשקלון.
<אליסיה סיבר: ב-4 לאוגוסט התכנית תובא לדיון בשמיעת התנגדויות.
<אליסיה סיבר: נשמע את ההתנגדויות.
<אליסיה סיבר: אם הכל בסדר נאשר את התכנית.
<אליסיה סיבר: אנחנו בסוף התהליך.
מירי רגב: מתי אתם שומעים את ההתנגדויות?
<אליסיה סיבר: ב-4 לאוגוסט.
מירי רגב: לגבי ניצן ב-4 לאוגוסט.
מירי רגב: מה לגבי העסקים שרוצים לפנות אותם מהקרווילות?
<אליסיה סיבר: זה לא התחום שלי.
מירי רגב: של מי התחום?
<קריאה: זה בתחום של האגף הממשלתי במשרד האוצר אצל גבי שוחט.
מירי רגב: הנושא של בעלי העסקים זאת אחריות האוצר?
<ליאור כלפה: כל הנושא של הפינוי של המבנים הזמניים באתרי הקרווילות נתון לידיו של הדיור הממשלתי.
<ליאור כלפה: מבחינתו הוא לא מכיר שום דבר.
<ליאור כלפה: זה חלק מהבעיה שעולה פה בדיון.
<ליאור כלפה: הבעיה היא ראייה כללית.
<ליאור כלפה: למינהלת כבר אין מזמן את הראייה הכוללת.
<ליאור כלפה: היא לא מסוגלת לראות את הראייה הכוללת.
מירי רגב: מה היא עושה?
<ליאור כלפה: שאלה טובה.
<ליאור כלפה: האגף לדיור ממשלתי עובד עצמאית.
<ליאור כלפה: ככה גם קרה לפני שנה.
<ליאור כלפה: כולכם ראיתם בכותרות שפינו שני מבנים יבילים מבית ספר, והשאירו בית ספר יסודי במשך 4,5 חודשים ללא כיתות במשך יום, יומיים לפני תחילת שנת הלימודים.
<ליאור כלפה: במקרה זה אותו תחום מועצה ואותו ראש מועצה.
<ליאור כלפה: הדברים חוזרים על עצמם.
<ליאור כלפה: כל זה נובע מחוסר אחריות כוללת שהייתה בתחילת הדרך ולא קיימת היום.
זבולון כלפה: לגבי סוגית העבר אין מה לדון פה.
זבולון כלפה: יש לגבי סוגיות העתיד.
זבולון כלפה: יש פה לא מעט מקרים.
זבולון כלפה: שמענו קצת את הדברים הנרגשים של יוסי, של אבישי ושל אחרים.
זבולון כלפה: המציאות מאוד מאוד עגומה.
זבולון כלפה: יש פה מגוון גדול של בעיות מורכבות שמשיקות לתחומים שונים ולמשרדים שונים.
זבולון כלפה: המציאות כרגע היא שהמשפחות של גוש קטיף נמצאות כל אחת בפני עצמה כלפי כל משרד, כמו הדוגמה האחרונה שדיברנו עליה של בעלי העסקים.
זבולון כלפה: כרגע בעלי עסקים נמצאים במבנים שהשייכות שלהם היא למשרד האוצר.
זבולון כלפה: משרד האוצר בא ולוקח את המבנים האלה כי תם זמנם.
זבולון כלפה: לאנשים אין פתרון.
זבולון כלפה: אין מישהו שרואה את הראייה הכוללת.
זבולון כלפה: זה דבר שהוא מאוד מאוד חסר.
זבולון כלפה: מינהלת תנופה לא כל כך פועלת בחודשים האחרונים.
זבולון כלפה: מגיעות אל שולחני פניות רבות מאנשים.
זבולון כלפה: אין לאל ידי להושיע כרגע, כי נכון להיום אין שום כתובת אחת מסודרת שרואה את הראייה הכוללת.
זבולון כלפה: היא מחויבת לפתרון ומחויבת ללוחות זמנים.
זבולון כלפה: לא יכול להיות שהסיפור הזה צריך להימשך 9 שנים.
זבולון כלפה: צריך לתחום את העסק הזה באיזה שהוא דד ליין, לבוא ולהגדיר שלצורך העניין – מצידי במחצית 2015 – האירוע הזה יסתיים.
זבולון כלפה: צריך להושיב את כל הגורמים יחד – רמ"י , משרד האוצר, משרד הפנים, מינהלת תנופה, משרד השיכון, כדי שיבואו ויפתרו את הבעיות אחת לאחת.
זבולון כלפה: לא נותרו הרבה בעיות, אבל כל בעיה היא בעיה מורכבת מאוד.
זבולון כלפה: אם לא נעשה בשיטה הזאת, נמצא את עצמנו בעוד שנה וגם בעוד שנתיים באותו דיון.
מירי רגב: צר לי שאנחנו יושבים פה 9 שנים אחרי במציאות העגומה הזאת.
מירי רגב: היה ברור לחלוטין שמרגע שמפנים יהיה לאנשים לאן ללכת, יהיה להם איפה לגור.
זבולון כלפה: זה היה סלוגן.
מירי רגב: זאת בושה וחרפה למדינה שכך היא מתנהגת כלפי אזרחיה .
מירי רגב: אני מתכוונת לשלוח את הסיכום הזה לראש הממשלה, לשרי הממשלה, כולל למי שצריך לקבל החלטה.
מירי רגב: בושה וחרפה למדינה שלא דואגת לאזרחיה 9 שנים אחרי.
מירי רגב: המצב פה הוא שלכאורה יש מינהלת.
מירי רגב: אין פה שום מינהלת.
מירי רגב: יש פה מינהלת שלא יודעת מה היא עושה.
מירי רגב: אני לא יודעת מה תפקידה.
מירי רגב: אין יד מכוונת של לשכת ראש הממשלה, של מינהלת.
מירי רגב: האחריות בסופו של דבר על ראש הממשלה לדאוג שלכל תושב תהיה קורת גג.
מירי רגב: לאור המציאות הזאת החלטתי להקים ועדת משנה של ועדת הפנים והגנת הסביבה, בראשותו של זבולון קלפה יחד עם נחמן שי ודוד אזולאי, שתאסוף ותטפל בכל סוגיית המינהלת.
מירי רגב: מרגע זה ועדת הפנים לא מתעסקת בעניין הזה.
מירי רגב: זה לא אחריותנו הכוללת.
מירי רגב: הוועדה תעסוק בסוגיות שעלו כאן, ובסוגיות נוספות שהיא תמצא לעצמה לנכון לטפל בהן.
מירי רגב: כתב המינוי של הוועדה יעבור לראש הממשלה כחלק מהמסמך הזה ולכל שרי הממשלה.
מירי רגב: אני מבקשת להצביע על הוועדה מחר בבוקר.
מירי רגב: נוציא כתב מינוי, נביא את היועץ המשפטי ונצביע מחר בבוקר על ועדת המשנה.
מירי רגב: ועדת המשנה תעבוד כמובן גם במהלך הפגרה.
מירי רגב: במסגרת דיוני ועדת המשנה אני מבקשת שיהיה דיון אחד למליאה כולה.
מירי רגב: תחליטו מה אתם רוצים להביא בפני מליאת הוועדה.
מירי רגב: תביאו את ההמלצות שלכם ,נגבש אותן, נזמן את השרים הרלוונטיים ונפעל בעניין הזה.
מירי רגב: אם הממשלה לא מבצעת את תפקידה, הכנסת כמפקחת על הממשלה תאלץ אותה לעשות - -
דוד אזולאי: קיימנו בזמנו ביקור עבודה בחבל לכיש.
דוד אזולאי: יש דף סיכום.
דוד אזולאי: הכנסת אז התפזרה ולא עקבנו.
דוד אזולאי: הייתי מבקש, בהמשך לדברים האלה, שמנהלת הועדה תוציא את הסיכומים שהיו באותו סיור, על מנת שנוכל לעקוב אחרי כל הדברים.
מירי רגב: אני בהחלט מקבלת את ההמלצה.
מירי רגב: כל הדיונים בסוגיות האלו יעלו ויועברו לוועדה.
מירי רגב: הוועדה תוציא סיכומים , המלצות ביניים, כל מה שזה אומר.
מירי רגב: לגבי הנושאים הנקודתיים.
מירי רגב: גם הנושאים הנקודתיים עוברים לכולם ובעותקים לגורמים הרלוונטיים – מנכ"ל משרד החקלאות, שר החקלאות, שר השיכון ובנצי.
מירי רגב: אני מבקשת לזרז את המשבצת של ועדת הקרקעות לגבי כרמי קטיף, הסוגיה שעלתה כאן על ידי ראש המועצה.
מירי רגב: אני מבקשת לזרז ולקבל את התייחסות מחוז דרום ב-4 לאוגוסט לגבי שינוי התמ"א של ניצן, אישור התכנית.
מירי רגב: עם כל הכבוד להתנגדות של ראש המועצה, הוא לא הקובע.
מירי רגב: בשביל זה יש ועדה מחוזית.
מירי רגב: אנחנו לא נותנים וטו לראש מועצה או לראש עיר.
מירי רגב: לגבי הסוגיה של העסקים.
מירי רגב: סוגיית העסקים זה פשוט ביזיון.
מירי רגב: משום שאין תמ"א לניצן ובתוך התמ"א שתאושר אמור להיות מרכז מסחרי, אז לקחו קרווילות.
מירי רגב: יש שם איזו מכולת וכמה עסקים קטנים.
מירי רגב: רוצים כרגע לפנות את הקרווילות ולא לתת להן מענה מסחרי אחר.
מירי רגב: זה באחריות שר האוצר.
מירי רגב: משום שרק רעש ומכתבים לא יספיקו, אני מבקשת להעלות הצעה לסדר בשבוע הבא.
מירי רגב: יש 4 סיעות שונות שכל אחת תעלה הצעה לסדר רק על הסוגיה הזאת.
מירי רגב: זאת שאלה שיענה עליה סגן שר האוצר.
מירי רגב: נשמע מה התשובה של האוצר תהיה בעניין הזה.
דוד אזולאי: זה היה כבר פעם במליאה.
דוד אזולאי: הוא יחזור על אותו דבר.
דוד אזולאי: זה מוכן.
מירי רגב: אי אפשר לפנות קרווילות.
מירי רגב: איפה אנשים ילכו לקנות חלב?
מירי רגב: אלא אם כן שר האוצר או מישהו אחר מתכוון לבוא עם רכב מכולת.
דוד אזולאי: היה כבר דיון במליאה.
מירי רגב: בוועדה הזאת?
זבולון כלפה: חבר הכנסת יצחק כהן מש"ס יזם בזמנו איזה דיון, הצעה לסדר.
זבולון כלפה: עלה גם סגן שר האוצר שהגיב.
זבולון כלפה: אמרו שיבדקו וילכו לקראת.
דוד אזולאי: באיזו ועדה זה עלה.
מירי רגב: אם זה הלך לוועדת כספים, זבולון היה יודע כי הוא שם.
זבולון כלפה: לשם זה לא הגיע.
דוד אזולאי: אולי בכלל לא דנו בזה.
זבולון כלפה: חבר הכנסת יצחק כהן הגיש.
דוד אזולאי: אני מציע לבדוק באיזו ועדה זה עלה, אם זה נמצא בכלל בוועדה, או שהסתפקו בכלל בהודעת סגן שר האוצר.
מירי רגב: בוא נניח שזה היה והסתפקו.
דוד אזולאי: אז אפשר לקיים דיון נוסף.
מירי רגב: בנושא העסקים אני מבקשת להעביר מכתב לשר האוצר על כך שלא יכול להיות שמפנים עסקים שנותנים מענה של שירותים – מכולות, פיצה, מזכרות.
מירי רגב: זה לא אולמות.
מירי רגב: אלה דברים שנותנים מענה יום יומי לאזרחים.
מירי רגב: לא יכול להיות שיפנו אותם עוד לפני שנותנים מענה אחר.
מירי רגב: אני קוראת לשר האוצר למנוע את הפינוי של העסקים בניצן.
מירי רגב: אני מבקשת את התערבותו של ראש הממשלה בעניין הזה.
מירי רגב: זה פשוט אבסורד הדבר הזה.
מירי רגב: במקביל, זבולון, תבדוק אם הייתה הצעה לסדר כזאת, מה התשובה שניתנה ואם אנחנו יכולים להעלות את זה שוב.
מירי רגב: אם כן, אני בשמחה אעלה את זה שוב.
מירי רגב: הדבר הנוסף שעלה פה זו הבקשה הנקודתית שהעלה כאן אבישי בעניין זה שמגיעה לו קרקע מסחרית בהיקף של דונם והוא לא מקבל.
מירי רגב: מי קובע את כללי המשחק האלה?
זבולון כלפה: מינהלת תנופה או בית המשפט.
<אבישי נתיב: בית המשפט ומינהלת תנופה אישרו את זה.
מירי רגב: כמובן שצריך להעביר עותק למינהלת תנופה.
מירי רגב: שיקראו מה אני חושבת עליהם.
מירי רגב: מי זה ראש מינהלת תנופה?
<אבישי נתיב: אין.
<אבישי נתיב: יעקב עזב.
זבולון כלפה: שאלה טובה.
מירי רגב: אני מבקשת שמינהלת תנופה תעביר יותר פרטים על הסיפור הזה.
<אבישי נתיב: גם לגבי בית.
<אבישי נתיב: זה אותו דבר.
מירי רגב: ועדת המשנה אמורה לעסוק במעקב אחר החלטות הממשלה .